Mirecourt
<s>Mirecourt je općina od 4,949 stanovnika i aglomeracija od 6,924 stan. u kojoj su pored Mirecourta i općine Hymont, Mattaincourt i Poussay.</s>

<s>Geografske karakteristike</s>

<s>Mirecourt se nalazi na istoku Francuske u Deparmanu Vosges, 48 km južno od Nancya.</s><s>Prostire se duž obale rijeke Madon.</s>

<s>Historija</s>

<s>Mirecourt je prvi put dokumentiran u darovnici rimsko-njemačkog kralja Otona I iz 960. godine, kao feud (Urso dedit praedium in Murici Curte).</s>

<s>Selo je niklo u 10. vijeku na lijevoj obali rijeke Madon, u 11. vijeku podignita je mala romanička kapela.</s><s>Tokom 12. vijeka podignuti su zamak i bedemi, koji su učvršćeni krajem 13. vijeka.</s><s>Mirecourt je još od 1165. bio sjedište magistrata i domena grofa od Toula koji je 1234. dodijelio povelju o gradskim pravima.</s><s>Kasnije je podpao pod vlast Vojvodstva Lorraine.</s>

<s>Značajno je proširen u 14. vijeku za vrijeme Stogodišnjeg rata, novim bedemima na sjeveru.</s>

<s>Procvat je doživio tokom 15. i 16. vijeka, zahvaljujući svojim zanatlijama i trgovcima.</s><s>Tad su osnovani samostan, bolnica i podignuta renesansna gradska vijećnica.</s>

<s>Tridesetogodišnji rat (1618. - 1648. i oni koje je vodio francuski kralj Louis XIV, kao i epidemije kuge (1631.-1633., 1636.) uništili su grad, tako da je 1640. spao na samo 40 domaćinstava.</s><s>Više puta je opsjedan, na kraju su i bedemi popustili
1670. i grad je zauzela francuska vojska.</s>

<s>Mir se vratio tek nakon završetka Rata Velike alijanse početkom 18. vijeka.</s><s>Broj stanovnika grada se 1708. popeo na 3000, a 1780. na 4700.</s><s>Progres je pratio i velik broj zanatlija (polovica aktivnog stanovništva).</s><s>U tom vijeku izrada violina, ostalih gudačkih instrumenata i vergli postala je glavna privredna grana, a broj zanatlija koji su se tim bavili povećao se od 4 na više od 100.</s>

<s>Mirecurtiens je odmah stao na stranu Francuske revolucijerevoluciji, ali mu to nije pomoglo da bude izabran za administrativni centar Deparmana Vosges, ali je zadržao sud i dio administracije.</s>

<s>Na prelazu iz 19 u 20. vijeka Mirecourt je imao 5000 stanovnika, i bio slavan po violinama, 1906. više od 600 ljudi bavilo se tim poslom.</s>

<s>Nakon Drugog svjetskog rata, Mirecourt je doživio vrlo snažan porast stanovništva (8,800 stanovnika 1968.) zahvaljujući otvaranju predionice pamuka i psihijatarske bolnice Ravenel.</s><s>Kriza koja je početkom 1970-ih zahvatila tekstilnu industriju dovela je do zatvaranja predionice.</s><s>Kako je i prodaja violina doživjela pad, grad je upao u krizu što se odrazilo i na broj stanovnika 5,772 - 2011. godine.</s>

<s>Pobratimski gradovi</s>

<s>Bonn Beuel, Njemačka od 1965.</s>

<s>Izvori</s>

<s>Vanjske veze</s>

<s>Mirecourt patrimoine (službene stranice)</s>

<s>Gradovi u Francuskoj
Opštine u Francuskoj</s>

